CELEX: C2005/205/05
Language: fi
Date: 2005-08-20 00:00:00
Title: Yhteisöjen tuomioistuimen tuomio, (ensimmäinen jaosto) 30 päivänä kesäkuuta 2005, asiassa C-537/03 (Korkeimman oikeuden esittämä ennakkoratkaisupyyntö): Katja Candolin ym. vastaan Vahinkovakuutusosakeyhtiö Pohjola ym. (Pakollinen liikennevakuutus — Direktiivit 84/5/ETY ja 90/232/ETY — Vahingonkorvausvastuusäännöstö — Matkustajan myötävaikutus vahinkoon — Oikeus korvaukseen evätään tai sitä rajoitetaan)

20.8.2005   
            
            
               FI
            
            
               Euroopan unionin virallinen lehti
            
            
               C 205/3
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   30 päivänä kesäkuuta 2005,
   asiassa C-537/03 (Korkeimman oikeuden esittämä ennakkoratkaisupyyntö): Katja Candolin ym. vastaan Vahinkovakuutusosakeyhtiö Pohjola ym. (1)
   
   (Pakollinen liikennevakuutus - Direktiivit 84/5/ETY ja 90/232/ETY - Vahingonkorvausvastuusäännöstö - Matkustajan myötävaikutus vahinkoon - Oikeus korvaukseen evätään tai sitä rajoitetaan)
   (2005/C 205/05)
   Oikeudenkäyntikieli: suomi
   Asiassa C-537/03, jossa on kyse EY 234 artiklaan perustuvasta ennakkoratkaisupyynnöstä, jonka korkein oikeus (Suomi) on esittänyt 19.12.2003 tekemällään päätöksellä, joka on saapunut yhteisöjen tuomioistuimeen 22.12.2003, saadakseen ennakkoratkaisun asiassa Katja Candolin, Jari-Antero Viljaniemi ja Veli-Matti Paananen vastaan Vahinkovakuutusosakeyhtiö Pohjola ja Jarno Ruokoranta, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit K. Lenaerts, J. N. Cunha Rodrigues (esittelevä tuomari), E. Juhász ja M. Ilešič, julkisasiamies: L. A. Geelhoed, kirjaaja: apulaiskirjaaja H. von Holstein, on antanut 30.6.2005 tuomion, jonka tuomiolauselma on seuraava:
   Pääasian kaltaisissa olosuhteissa moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30 päivänä joulukuuta 1983 annetun toisen neuvoston direktiivin 84/5/ETY 2 artiklan 1 kohta ja moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14 päivänä toukokuuta 1990 annetun kolmannen neuvoston direktiivin 90/232/ETY 1 artikla ovat esteenä sellaiselle kansalliselle lainsäädännölle, jossa sallitaan evätä matkustajan oikeus saada korvausta pakollisesta liikennevakuutuksesta tai rajoittaa sitä suhteettomasti sillä perusteella, että hän on myötävaikuttanut kärsimäänsä vahinkoon. Merkitystä ei ole sillä, että kyseinen matkustaja on sen ajoneuvon omistaja, jonka kuljettaja on aiheuttanut vahingon.
   
      (1)  EUVL C 59, 6.3.2004.